روسیانین، تورکیه تورلاری‌نین ساتیشینا ایجازه وئرمه‌سی‌نین آردین‌دان تعریفه‌لی سفرلرله آنتالیایا گلن روس توریست‌لر، توریزم جننتینده تعطیل ائتمه‌نین کیفینی چیخاریر.
حیات یولداشی و اوشاقلارییلا تعطیلینی بئلئک توریزم بؤلگه‌سین‌دکی بیر اوتلده کئچیرن سئرگئی یئرمولنکو، آنتالیایا هر ایل گلدیک‌لرینی و هئچ بیر اؤلکه‌ده تورکیه‌دکی قدر گؤزل خیدمت کیفیتی تاپا بیلمدیک‌لرینی سؤیله‌دی.
یئرمولنکو،
"دنیز هر یئرده اولا بیلر اما ان گؤزل دنیز تورکیه‌ده. بورادا همچین‌ین هر کس روس بیلیر، اوشاق‌لاریم اوچون روس بیلن پرسونل اولماسی چوخ اهمیت‌لی. تورکیه‌ده ائویمیزده کیمی‌ییک." دئدی.
عایله‌سیله بیر هفته‌دیر آنتالیادا تعطیل ائدن الئنا اوبورینا دا روستوو‌دان گلدیگینی و کئف‌لی بیر تعطیل کئچیردیگینی قید ائتدی.
اوبورینا،
"ایکی اؤلکه آراسین‌داکی علاقه‌لرین پوزولماسی بیزی بیر آز تأثیر ائتدی. تعطیل اوچون بو ایل باشقا بیر اؤلکه‌یه گئدجکدیک اما علاقه‌لر دوزلینجه آنتالیایا گلمه‌یه قرار وئردیک. بورادا، اینسان‌لار، طبیعت، دنیز، هر شئیی بئیه‌نیرم." دئیه دانیشدی.
اولگا کارناوکه ده ایللردیر یاز تعطیلینده آنتالیایا گلدیگینی ایفاده ائده‌رک،
"بو ایل یونانیستان و یا بولغاریستاندا تعطیل ائتمگی دوشونوردوک. نتیجه اولا‌راق تورکیه‌نی سئچدیم. 7 گون‌دور آنتالیاداییم، تورکیه‌نی چوخ سئویرم. بورا بیزیم اوچون کیچیک بیر جنت کیمی." فیکیرینی ایفاده ائتدی.
اونیورسیته شاگیردی ویکا ساموهووا دا عایله‌سیله بیر هفته‌دیر آنتالیادا تعطیل ائتدیگینی سؤیله‌دی.
ساموهووا،
"ایلنجه، یئمک، هاوا، دنیز ... هر شئی چوخ گؤزل. آنتالیادا خوشبختیک. ایکی اؤلکه آراسین‌داکی پروبلم بیزی تأثیر ائتمه‌دی، بیز اونسوز دا آنتالیایا گله‌جکتیم." دئدی.
پروفسیونل اوتل ایدارچی‌لری درنکی (پوید/POYD) صدری علی کیزیلداغ، روس ماراغیندان ممنون اولدوق‌لارینی سؤیله‌دی.
روس‌لارین تورکیه‌یه حسرت قالدیغینی، تورکیه‌نین ده روس توریست‌لرله باغلی جدی گؤزلمه‌لری اولدوغونو ایفاده ائدن کیزیلداغ،
"هر شئی یولوندا گئدرسه ایلین ایکینجی یاری‌سیندا آنتالیایا گلن روس توریست سایسی 1 میلیونو کئچه بیلر، چونکی گئتدیک‌لری اؤلکه‌لردن تامین اولمایان روس‌لار 'تورکیه‌یه ده گئدک دئییر. چارترلر آرتارسا ​​1 میلیونو راحت‌لیقلا کئچه بیلریک." دئیه دانیشدی.
